20.3.2023
ET
Euroopa Liidu Teataja
L 80/1
I (Seadusandlikud aktid)
MÄÄRUSED EUROOPA PARLAMENDI JA NÕUKOGU MÄÄRUS (EL) 2023/606, 15. märts 2023, millega muudetakse määrust (EL) 2015/760 seoses Euroopa pikaajaliste investeerimisfondide investeerimispoliitika ja tegevustingimustega ning seoses kõlblike investeerimisvarade spektri, portfelli koosseisu ja hajutamise nõuete ning raha laenamise ja muude fonditingimustega (EMPs kohaldatav tekst)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 114, võttes arvesse Euroopa Komisjoni ettepanekut, olles edastanud seadusandliku akti eelnõu liikmesriikide parlamentidele, võttes arvesse Euroopa Majandus- ja Sotsiaalkomitee arvamust (1), toimides seadusandliku tavamenetluse kohaselt (2) ning arvestades järgmist: (1)
Euroopa Parlamendi ja nõukogu määruse (EL) 2015/760 (3) vastuvõtmise järel on tegevusloa saanud vaid üksikud Euroopa pikaajalised investeerimisfondid (edaspidi „ELTIFid“).
Nende fondide netovarade hinnanguline kogumaht oli 2021. aastal ligikaudu 2 400 000 000 eurot.
(2)
Kättesaadavatest turuandmetest ilmneb, et hoolimata liidu keskendumisest pikaajalise rahastamise edendamisele liidus ei ole ELTIFite segmendi areng ootustele vastanud.
(3)
ELTIFite turu teatavad iseärasused – sealhulgas fondide väike arv, netovara väike maht, ELTIFite asukohajurisdikt­ sioonide väike arv ja teatavate kõlblike investeeringuliikide poole kaldu olev portfellide koosseis – näitavad, et see turg on nii geograafiliselt kui ka investeeringuliigiti kontsentreeritud.
Lisaks on näha puudulikku teadlikkust ja finantskirjaoskust ning eelkõige vähest usaldust finantssektori vastu ja selle vähest usaldusväärsust, mis tuleb ületada, et muuta ELTIFid jaeinvestorite jaoks kättesaadavamaks ja populaarsemaks.
Seepärast tuleb ELTIFite tegevust reguleeriva õigusraamistiku toimimine läbi vaadata, et kapitali vajavatesse ettevõtetesse ja pikaajalistesse investeerimisprojektidesse suunataks rohkem investeeringuid.
(1) ELT C 290, 29.7.2022, lk 64.
(2) Euroopa Parlamendi 15. veebruari 2023. aasta seisukoht (Euroopa Liidu Teatajas seni avaldamata) ja nõukogu 7. märtsi 2023. aasta otsus.
(3) Euroopa Parlamendi ja nõukogu 29. aprilli 2015. aasta määrus (EL) 2015/760 Euroopa pikaajaliste investeerimisfondide kohta (ELT L 123, 19.5.2015, lk 98).